Klasa: 333-01/25-01/151

Ur.broj: 1-4-2-25-2

U Splitu, 31. srpnja 2025. god.

**I.Izmijenjeni POZIV ZA DOSTAVU PONUDA**

za provedbu postupka „jednostavne“ nabave usluga za 24 mj. 2025.-2027.

PREDMET NABAVE:

**USLUGE ČIŠĆENJA VENTILACIJSKIH OTVORA I KUHINJSKIH NAPA**

**Datum slanja Poziva i datum objave Poziva na web stranicama: 09. rujna 2025. god.**

**Datum slanja Poziva i datum objave Poziva na web stranicama: 12. rujna 2025. god.**

**Krajnji rok za dostavu ponuda**: **do 17. rujna 2025. do 11:00 sati na Protokol SC-a**

Split, rujan 2025. god.

Naručitelj – Studentski Centar Split provodi postupak nabave za procijenjenu vrijednost predmeta nabave jednaku ili veću od 2.650,00 Eur bez PDV-a za robu, usluge te manju od 26.540,00 EUR bez PDV-a (tzv. Jednostavnu nabavu) za koju Naručitelj nije obvezan provoditi postupak javne nabave propisan Zakonom o Javnoj nabavi (NN 120/16, 114/22). Na temelju odredaba članka 15. Zakona o javnoj nabavi (NN br.120/16, 114/22) i čl. 10 Pravilnika o provedbi postupaka jednostavne nabave na Sveučilištu u Splitu, Studentskom centru u Splitu (od 01. 07. 2024.)

**1. OPĆI PODACI**

* 1. **Podaci o naručitelju**

Naručitelj: Sveučilište u Splitu – Studentski Centar Split

Sjedište: Cvite Fiskovića 3

OIB: 25975412650

Telefon: 021/361-853

Internet adresa: [www.scst.hr](http://www.scst.hr)

Odgovorna osoba: ravnatelj Ivan Žižić, mag.educ. math et inf.

* 1. **Osoba zadužena za komunikaciju s gospodarskim subjektima**

Ime i prezime: Marina Božić Brnić, dipl.oec.

Telefon: +385 21 361-853

Adresa elektroničke pošte: [marina.bozic@scst.hr](mailto:marina.bozic@scst.hr)

Naručitelj i gospodarski subjekti komuniciraju i razmjenjuju podatke **elektroničkim sredstvima komunikacije**, sukladno čl.59.ZJN (NN 120/16).

Gospodarski subjekt može zahtijevati dodatne informacije, objašnjenja ili izmjene u vezi dokumentacijom o nabavi tijekom roka za dostavu ponuda (čl.202. ZJN 2016).

**1.3. Popis gospodarskih subjekata s kojima je Naručitelj u sukobu interesa**

U smislu čl.75. do čl. 83. Zakona o javnoj nabavi (NN 120/16, 114/22)

Studentski centar u Splitu je u sukobu interesa sa niže navedenim gospodarskim subjektima i sa istima ne smije sklapati ugovor o javnoj nabavi:

Crnjac boat service d.o.o., OPG Nikola Ćoko, OPG Magdalena, Hrvatski akademski sportski savez, Unisport d.o.o., Kreativa obrt za usluge.

-

**1.4. Evidencijski broj nabave**

Evidencijski broj nabave: 229/2025, iz Plana nabave za 2025.

CPV:90910000-9

**1.5. Vrsta postupka javne nabave ili posebnog režima nabave**

Nabava ispod vrijednosnih pragova Europske unije tzv. “Jednostavna nabava“.

**1.6. Procijenjena vrijednost nabave**

Procijenjena vrijednost nabave usluga iznosi **25.000,00** EUR (bez PDV-a) za razdoblje 24mj. 2025.-2027.

**1.7. Vrsta ugovora o javnoj nabavi ( roba, radovi ili usluge )**

Ugovor o jednostavnoj nabavi usluga

**1.8. Navod sklapa li se ugovor o javnoj nabavi ili okvirni sporazum**

Naručitelj namjerava sklopiti ugovor o jednostavnoj nabavi usluge, sukladno kriteriju za odabir ponude.

**2. PODACI O PREDMETU NABAVE**

**2.1. Opis predmeta nabave**

Predmet nabave je nabava usluge kemijskog pranja, čišćenja i dezinfekcije kuhinjskih odsisnih sistema, kuhinjskih napa, pripadajućih kanala i krovnog ventilatora odsisnog sistema, taloga i ostalih nečistoća nastalih u procesu proizvodnje, za razdoblje od dvije godine prema specifikaciji sukladno Troškovniku ( prilog II. ovog Poziva ) i točci 2.4 Poziva.

**2.2. Opis i oznaka grupe predmeta nabave, ako je predmet nabave podijeljen na grupe**

USLUGE ČIŠĆENJA VENTILACIJSKIH OTVORA I KUHINJSKIH NAPA

CPV 90910000-9

Predmet nabave nije podijeljen na grupe.

**2.3. Količina predmeta nabave**

Sukladno I izmijenjenom troškovniku u prilogu.

Količine predmeta nabave su previđene (okvirne). Količine mogu biti veće i manje od predviđenih i ovisit će o potrebama Naručitelja i raspoloživim financijskim sredstvima.

**2.4. Tehničke specifikacije**

Usluga podrazumijeva:

1. usluge kemijskog pranja, čišćenje i dezinfekciju kuhinjskih odsisnih sistema, kuhinjskih napa, pripadajućih kanala i krovnog ventilatora odsisnog sistema, taloga i ostalih nečistoća nastalih u procesu proizvodnje,
2. Usluga se vrši po Pozivu Naručitelja ( usmenim putem, telefonskim putem, elektroničkom poštom ) u vremenu od 07:00 do 14:00 sati. Ponuditelj se obvezuje izvršiti uslugu najkasnije u roku od tri dana od poziva ( 72 sata ).

Čišćenje su planirana u dnevnom terminu, a po potrebi se ista može vršiti i subotom i nedjeljom, noću ili poslijepodne ( iznimno odnosno kada se radi o postupcima koje je potrebno izvršiti kada nema radnika na poslu ) te je navedenu činjenicu potrebno uzeti u obzir prilikom formiranja jediničnih cijena. Za radove koji se izvode van radnog vremena i neradnim danima vrijednost radova se neće uvećavati niti će se priznati dodatni troškovi.

1. Okvirni period prvog čišćenja ventilacijskih otvora, kuhinjskih napa Naručitelja će se izvršavati je u periodu od 15. prosinca 2026. god. do 15. siječnja 2026. god. (za prvih 12 mj) i u periodu od 15. prosinca 2027. do 15. siječnja 2027. god. (za drugih 12 mj).

Ukoliko se vrši usluga u objektu naručitelja za koju se traži usluga od 4 kompleta, svaka naredna usluga se vrši 6 mjeseci nakon prve usluge, a ukoliko se vrši usluga kod objekata za koju se traži usluga od 2 kompleta, svaka naredna usluga se vrši nakon godinu dana od prve usluge, odnosno sve po prethodnom dogovoru sa naručiteljem

1. Pri obavljanju usluga koje su predmet nabave Ponuditelji su obvezni pridržavati se odredaba Zakona o zaštiti pučanstva od zaraznih bolesti (NN 79/07, 113/08, 43/09, 130/17, 114/18 i 47/20, 134/20, 143/21), Pravilnika o uvjetima kojima moraju udovoljavati pravne i fizičke osobe koje obavljaju djelatnost obvezatne dezinfekcije, dezinsekcije i deratizacije kao mjere za sprječavanje i suzbijanje zaraznih bolesti pučanstva (NN 35/07), Pravilnika o načinu provedbe obvezatne dezinfekcije, dezinsekcije i deratizacije (NN 35/07, 76/12), Odluke ministra zdravstva o donošenju Programa edukacije za izvoditelje obvezatnih mjera dezinfekcije, dezinsekcije i deratizacije od 08. svibnja 2007.g., Zakona o kemikalijama (NN 18/13, 115/118 i 37/20), Pravilnika o uvjetima za obavljanje djelatnosti proizvodnje, stavljanja na tržište i korištenja opasnih kemikalija (NN 99/13, 157/13, i 122/14), Zakona o zaštiti od požara (NN 92/10, 114/22), Zakona o zaštiti na radu (NN 71/14, 118/14, 154/14, 94/18 i 96/18), Pravilnika o tehničkim normativima za ventilacijske i klimatizacijske sustave (NN 53/91 i 69/97), Zakona o zaštiti zraka (NN 127/19, 57/22, 136/24), Uredbi o tvarima koje oštećuju ozonski sloj i flouoriranim stakleničkim plinovima (NN 90/14), te svim ostalim važećim zakonskim propisima koji se odnose na uslugu koja je predmet ove nabave.
2. Objašnjenja vezana uz tehničke specifikacije kao što su popis ventilacijskih otvora i napa po objektima, nacrti svih naših kuhinja s rasporedom smještenih uređaja i dimenzijama napa dostupno je na web stranici ( [www.scst.hr](http://www.scst.hr) – jednostavna nabava ) zbog veličine datoteka.
3. Gospodarski subjekt može obići i detaljno pregledati lokacije izvršenja usluga radnim danom u vremenu od 08:00 do 15:00 sati uz prethodnu najavu kolegi Ivanu Živkoviću, stručnom suradniku na poslovima tehničkog održavanja, mob: 091-180-3124
4. Po završetku postupka čišćenja Ponuditelj je dužan dostaviti ovlaštenoj osobi Naručitelja Zapisnik o obavljenim uslugama za svako mjesto izvršenja koji treba sadržavati:
   * opis izvršenih usluga , jedinicu mjere te količinu
   * mjesto izvršenja usluge
   * razdoblje izvršenja usluge
   * popis kemijskih sredstava korištenih pri pranju i čišćenju , ako je primjenjivo
   * snimka stanja prije i poslije čišćenja kuhinjskih napa

Zapisnik treba biti potpisa od strane Ponuditelja ( izvršitelja usluge) i Naručitelja. Sastavlja se u tri primjerka, jedan zadržava Ponuditelj, jedan Naručitelj, a jedan primjerak se spaja uz E – račun.

7. Ponuditelj pri radu treba koristiti ekološka sredstva za čišćenje europskih proizvođača provjerena u praksi koja nisu opasna za ljudsko zdravlje i okoliš te ne uzrokuju oštećenje imovine Naručitelja.

Ponuditelj je dužan ponuditi i izvršiti predmetnu uslugu na način da ista odgovara svim uvjetima koji su navedeni u ovoj točci.

**2.5. Troškovnik**

Nalazi se u prilogu II. ovog Poziva., kao sastavni dio ovog Poziva.

Ponuditelj je obvezan ispuniti I. izmijenjeni Troškovnik prema svim traženim stavkama. Ponude koje obuhvaćaju samo dio traženog opsega (i stavki) neće se razmatrati.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Pri ispunjavanju se ne smiju dodavati redovi ili stupci ili na bilo koji drugi način mijenjati izgled Troškovnika . Ukoliko ponuditelj izmijeni troškovnik koji se nalazi u prilogu dokumentacije o nabavi (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna dokumentaciji o nabavi, odnosno, da je nepravilna. Takvu ponudu stručno povjerenstvo će odbiti na temelju rezultata pregleda i ocjene.

Troškovnik se obavezno dostavlja u pisanom obliku, a treba biti ispunjen neizbrisivom tintom ili računalnim ispisom, ovjeren i potpisan od strane ovlaštene osobe Ponuditelja.

**2.6. Mjesta izvršenja Ugovora**

* kuhinja Indeks, Svačićeva 8, Split
* kuhinja Ekonomski fakultet Split, Cvite Fiskovića 5, Split
* kuhinja restorana Kampus, Cvite Fiskovića 3, Split
* kuhinja Fakultet elektrotehnike, strojarstva i brodogradnje , Ulica Ruđera Boškovića 32, Split
* kuhinja na Medicinskom fakultetu, Šoltanska 2, Split
* kuhinja u hostelu Spinut, Spinutska 39, Split
* kuhinja na Fakultetu građevinarstva, arhitekture i geodezije, Matice Hrvatske 15, Split
* zalogajnica Bruno Bušić, Spinutska 37, Split
* zalogajnica Kopilica SOSS
* ~~objekt jednostavnih usluga Fakultet elektrotehnike, strojarstva i brodogradnje – Stop , Ruđera Boškovića 32, Split~~
* studentski dom Hostel Spinut, Spinutska 39, Split
* kuhinja na Filozofskom fakultetu, Poljička cesta 35, Split

Mjesta izvršenja usluge s navedenim brojem trenutnih lokacija isporuke korisnika (naručitelja), podložna su promjenama, zbog mogućnosti preseljenja na nove lokacije, otvaranja ili zatvaranja kuhinja. Naručitelj pridržava pravo prilikom sukcesivnog izvršenja usluge tijekom trajanja ugovora, dogovorno izmijeniti mjesta izvršenja , po potrebi, a u okviru područja poslovanja Naručitelja.

**2.7. Rok početka i završetka izvršenja ugovora**

Ugovor će vrijediti 24 mjeseci 2025./2026./2027., očekivano od izvršnosti Odluke o odabiru.

Uslugu je potrebno izvršavati prema Pozivu Naručitelju u roku od 72 sata od primitka zahtjeva za izvršenje usluge ( usmenim putem, telefonskim putem, elektroničkom poštom ).

**3.OSNOVE ZA ISKLJUČENJE GOSPODARSKOG SUBJEKTA**

**3.1. Obvezne osnove za isključenje gospodarskog subjekta**

Ponuditelj mora dostaviti sljedeće dokumente kojima dokazuje da ne postoje osnove za isključenje:

Javni naručitelj obvezan je isključiti gospodarski subjekt iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**3.2. Ostale osnove za isključenje gospodarskog subjekta koje naručitelj namjerava koristiti**

Javni naručitelj može isključiti gospodarskog subjekta iz postupka javne nabave ako:

1. može na odgovarajući način dokazati kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ovoga Zakona
2. je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
3. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet
4. ima dovoljno vjerojatnih pokazatelja da zaključi da je gospodarski subjekt sklopio sporazum s drugim gospodarskim subjektima kojem je cilj narušavanje tržišnog natjecanja
5. se sukob interesa u smislu poglavlja 8. glave III. dijela prvog ovoga Zakona ne može učinkovito ukloniti drugim, manje drastičnim mjerama
6. se narušavanje tržišnog natjecanja, zbog prethodnog sudjelovanja gospodarskog subjekta u pripremi postupka nabave, kako je navedeno u članku 199. ovoga Zakona, ne može ukloniti drugim, manje drastičnim mjerama
7. gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija
8. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s pododjeljkom 1. odjeljkom C ovoga poglavlja, ili
9. je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.

Iznimno, javni naručitelj može, ako je tako odredio u dokumentaciji o nabavi, odustati od isključenja gospodarskog subjekta u slučaju stavka 1. točke 2. ovoga članka ako utvrdi da će taj gospodarski subjekt biti sposoban izvršiti ugovor o javnoj nabavi, uzimajući u obzir primjenjiva nacionalna pravila i mjere za nastavak poslovanja.

Javni naručitelj može isključiti gospodarskog subjekta iz postupka javne nabave ako gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi, čija je posljedica bila prijevremeni raskid tog ugovora, naknada štete ili druga slična sankcija.

**3.3. Dokumenti kojima se dokazuju da ne postoje osnove za isključenje**

Za potrebe utvrđivanja okolnosti iz točke 3.1. gospodarski subjekt u ponudi dostavlja:

**Potvrdu Porezne uprave o nepostojanju duga, ne stariju od dana slanja i objave ovog Poziva**

**4. KRITERIJ ZA ODABIR GOSPODARSKOG SUBJEKTA ( UVJETI SPOSOBNOSTI )**

Gospodarski subjekt u ovom postupku nabave treba dokazati:

* sposobnost za obavljanje profesionalne djelatnosti
* uvjeti tehničke i stručne sposobnosti

**UVJETI SPOSOBNOSTI ZA OBAVLJANJE PROFESIONALNE DJELATNOSTI**

Sposobnost za obavljanje profesionalne djelatnosti gospodarskog subjekta dokazuje se:

1. izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne starijeg od dana slanja i objave ovog Poziva

**UVJETI TEHNIČKE I STRUČNE SPOSOBNOSTI**

Tehnička i stručna sposobnost dokazuje se slijedećim dokazima:

1. popis glavnih usluga kemijskog pranja, čišćenja i dezinfekcije kuhinjskih odsisnih sistema, kuhinjskih napa, pripadajućih kanala i krovnog ventilatora odsisnog sistema, taloga i ostalih nečistoća nastalih u procesu proizvodnje pruženih u godini u kojoj je započeo postupak javne nabave i tijekom 3 ( tri ) godine koje prethode toj godini. Zbroj vrijednosti ( bez PDV-a ) najviše 2 pružene usluge mora biti u visini ¼ procijenjene vrijednosti nabave. Popis pruženih usluga sadrži vrijednost usluge, datum pružanja usluge, opis usluge i naziv druge ugovorne strane

Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno obavljati usluge koje su dio predmeta nabave

1. podaci o angažiranim tehničkim stručnjacima ili tehničkim tijelima

Ponuditelj mora raspolagati dovoljnim brojem stručnjaka, kako bi Naručitelj u svojim objektima pravovremeno i nesmetano osigurao kvalitetno obavljanje planiranih programa rada; i to minimalno:

- minimalno **tri** radnika koja će obavljati čišćenje i dezinfekciju kuhinjskih odsisnih sistema, kuhinjskih napa, pripadajućih kanala i krovnog ventilatora odsisnog sistema, taloga i ostalih nečistoća nastalih u procesu proizvodnje

U tu svrhu dostavlja **IZJAVU** ponuditelja kojom se potvrđuje angažman tehničkih stručnjaka na kojoj su navedeni podaci o angažiranim stručnjacima u svrhu izvršenja ugovora čišćenja i dezinfekcije kuhinjskih odsisnih sistema, kuhinjskih napa, pripadajućih kanala i krovnog ventilatora odsisnog sistema, taloga i ostalih nečistoća nastalih u procesu proizvodnje uz kontrolu mikrobiološke čistoće. Izjava treba biti ovjerena i pečatirana od strane Ponuditelja.

1. Popis kemijskih sredstava koja će se koristiti pri čišćenju i dezinfekciji te sigurnosno – tehničke listove za ista

U tu svrhu dostavlja **IZJAVU** s popisom kemijskih sredstava koja će se koristiti pri izvršenju predmeta nabave. Uz popis sredstava potrebno je dostaviti i sigurnosno – tehničke listove koje izdaje Hrvatski zavod za javno zdravstvo, Zavod za toksikologiju. Izjava treba biti ovjerena i pečatirana od strane Ponuditelja.

**5. PODACI O PONUDI:**


**5.1. Sadržaj i način izrade**

Ponuda mora sadržavati najmanje:

* Prilog I. ovog poziva - Ponudbeni list (nalazi se na dnu liste ), svaki zainteresirani ponuditelj dostavlja ponudbeni list. Isti mora biti popunjen u cijelosti**.**
* Prilog III. ovog poziva je Troškovnik,I. izmijenjeni – Specifikacija uslugeIsti mora biti popunjen u cijelosti. Nije dozvoljeno nuđenje stavki djelomično.
* tražene dokaze sukladno ovom Pozivu kojima Ponuditelj dokazuje da ne postoje

osnove za isključenje i tražene uvjete sposobnosti

Svi traženi dokumenti mogu biti dostavljeni u neovjerenoj preslici. Neovjerenom preslikom smatra se i neovjereni ispis elektroničke isprave.



Ponuda se pišu neizbrisivom tintom.

Ponuda se izrađuje na hrvatskom jeziku i latiničnom pismu.( također i sva pripadajuća dokumentacija uz ponudu treba bi na hrvatskom jeziku i latiničnom pismu ).

Ispravci u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku.

Ova odredba se ne odnosi na ponudbeni list I troškovnik. Ukoliko traženo ne bude dostavljeno u danom roku, ponuda će se smatrati neprihvatljivom i u obzir će se uzeti sljedeća najpovoljnija ponuda, sukladno kriteriju za odabir.

Ukoliko bude potrebe, Naručitelj će pojašnjenja/dopune… tražiti samo od najpovoljnijeg ponuditelja. Ukoliko isto ne dostavi u zadanom roku, isto se može tražiti od idućeg najpovoljnijeg ponuditelja.

**5.2. Način dostave ponude**

Ponuda se dostavlja na adresu Studentskog Centra Split, Cvite Fiskovića 3**,** bez obzira na način dostave/poštom preporučeno na navedenu adresu ili će biti predana neposredno na Urudžbeni zapisnik Naručitelja, na Protokol SC Split. **Ponuda mora činiti cjelinu**. **Mora biti uvezana jamstvenikom** **da se onemogući naknadno** **vađenje/umetanje listova**. Otvaranje ponuda nije javno i biti će izvršeno u prisustvu stručnog povjerenstva Naručitelja.

**Nije dozvoljeno ponudu slati elektroničkim sredstvima komunikacije ( e – mailom ).**

**Na omotnici mora biti naznačeno:**

* naziv i adresa Naručitelja
* naziv i adresa ponuditelja,
* evidencijski broj nabave
* naziv predmeta nabave
* naznaka „ponuda“
* naznaka „ne otvaraj“

**Postupak zaprimanja ponuda**:

Svaka pravodobno dostavljena ponuda koja se dostavlja sredstvima komunikacije koja nisu elektronička, upisuje se u upisnik o zaprimanju ponuda te dobiva redni broj prema redoslijedu zaprimanja.Na omotnici ponude naznačuje se datum i vrijeme zaprimanja, te redni broj prema redoslijedu zaprimanja.

Kada ponuditelj neposredno dostavlja ponudu, izmjenu ili odustanak od ponude, naručitelj mu je obvezan o tome izdati potvrdu.

Ako se dostavlja izmjena ponude, ona se upisuje u upisnik o zaprimanju ponuda te dobiva redni broj prema redoslijedu zaprimanja. Ako se dostavlja izmjena ponude, ponuda se smatra dostavljenom u trenutku dostave posljednje izmijenjene ponude. Odustanak od ponude upisuje se u zapisnik o zaprimanju ponuda. Upisnik je sastavni dio zapisnika o otvaranju ponuda.

**Ponude moraju biti dostavljene prije roka za dostavu ponuda**.

Ponuda koja je dostavljena nakon isteka roka za dostavu ponuda ne upisuje se u upisnik o zaprimanju ponuda te se neotvorena vraća pošiljatelju bez odgode, a naručitelj je obvezan isto navesti u zapisniku o pregledu i ocjeni.

**5.3. Način određivanja cijene ponude**

Ponuditelj iskazuje cijenu ponude u EUR.

Cijena ponude piše se brojkama.

Ponuditelj u Troškovniku upisuje jediničnu cijenu jednog kompleta čišćenja , ukupnu cijenu po stavkama i ukupnu cijenu ponude.

Cijena izražena u troškovniku, je **FIKSNA I NEPROMJENJIVA ZA VRIJEME TRAJANJA UGOVORA** za razdoblje 24 mj.2025-2027. U cijenu ponude bez PDV-a moraju biti uračunati svi troškovi i popusti, utrošena kemijska I ekološka sredstva za rad te rad djelatnika.

**5.4. Valuta ponude**

Ponuditelj iskazuje cijenu ponude u EUR

**5.5. Kriterij za odabir ponude**

Kriterij za odabir je ekonomski najpovoljnija ponuda.

|  |  |  |
| --- | --- | --- |
| **Redni broj** | **Kriterij** | **Broj bodova** |
| 1. | Cijena | 95 |
| 2. | Inspekcijski robot s digitalnom kamerom za pregled nakon izvršenog čišćenja kuhinjskih napa | 5 |
|  | **Maksimalni broj bodova** | **100** |

Bodovanje se vrši na slijedeći način;

1. Cijena ponude **(maksimum 95 bodova)**

Ponuda s najniže ponuđenom cijenom dobiva 95 bodova, a ostale ponude se boduju prema formuli:

**P = Pn / Pr \* 95**

Pri čemu su:

**P** - broj bodova koji je ponuda dobila za ponuđenu cijenu (zaokruženo na dvije decimale)

**Pn** – cijena najniže ponude

**Pr**– cijena ponude koja se uspoređuje ( koja je predmet ocjene )

1. Inspekcijski robot s digitalnom kamerom za pregled nakon izvršenog čišćenja kuhinjskih napa **( 5 bodova) –** potrebno popuniti Izjavu u prilogu II. Poziva (nalazi se na dnu Poziva)

Na inspekcijski robot se postavlja digitalna kamera koja vrši snimak stanja nakon obavljenog čišćenja kuhinjskih napa te koja projicira sliku na monitor. Sve viđeno se bilježi na hard disk te predaje stranci na uvid. Po izvršetku obavljenih radova dostavlja se Izvještaj o izvršenim radovima.

Ukupno je moguće dodijeliti 5 bodova za dostavljenu Izjavu iz priloga II. ovog Poziva.

Ukoliko Izjava nije dostavljena u roku za dostavu ponuda ili ne sadrži navod da Ponuditelj posjeduje inspekcijski robot , tom ponuditelju će biti dodijeljeno 0 bodova.

Ukupna ocjena svake valjane ponude će biti zbroj bodova po gore navedenim kriterijima te će se ekonomski najisplativijom ponudom smatrati ona ponuda kod koje je dobiven najveći broj bodova.

**5.6. Jezik i pismo na kojem se izrađuje ponuda ili njezin dio**

Ponuda se izrađuje na hrvatskom jeziku i latiničnom pismu.

**5.7. Rok valjanosti ponude**

Rok valjanosti ponude je 30 ( trideset ) dana od dana određenog za dostavu ponude. U Ponudbenom listu potrebno je upisati 30 dana ili točan datum isteka valjanosti ponude, koji ne smije biti kraći od 30 dana od dana određenog za dostavu ponude.

**5.8. Vrsta, sredstvo i uvjeti jamstva**

Odabrani ponuditelj se obvezuje u roku od 8 dana od obostranog potpisa ugovora dostaviti naručitelju zadužnicu koja mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice (NN 115/2012) i Pravilnikom o dopunama I izmjenama Pravilnika o obliku i sadržaju bjanko zadužnice (NN 82/2017), u iznosu od **1.000,00 EUR**, sa zakonskim zateznim kamatama po stopi određenoj sukladno odredbi čl.29., st.2., Zakona o obveznim odnosima (NN 35/2005, 41/2008, 125/2011, 78/2015, 29/2018, NN 154/2022) sa trajanjem 30 dana dužim od dana isteka ugovora, s ovlaštenjem naručitelja na naplatu, te s pokrićem svih aktivnosti, zakašnjenja, promjene cijena suprotno odredbama ugovora, jednostranog raskida ugovora i nepoštivanja deklarirane kvalitete u ponudi.

Ako odabrani ponuditelj ne dostavi jamstvo za uredno ispunjenje ugovora u gore navedenom roku, naručitelj će raskinuti ugovor i donijeti novu odluku o odabiru najpovoljnije valjane ponude, ili ako postoje razlozi poništiti postupak javne nabave.

Ako jamstvo za uredno ispunjenje ugovora ne bude naplaćeno, korisnik će ga vratiti odabranom ponuditelju nakon isteka ugovora.

**6. OSTALE ODREDBE**

**6.1. Datum, vrijeme i mjesto otvaranja ponude**

Krajnji rok za dostavu ponuda bez obzira na način dostave je

**17. rujna 2025. do 11:00 sati**

Otvaranje ponuda biti će dana **17. rujna 2025. godine u 11:00 sati** u Studentskom centru Split, Odjel nabave.

Otvaranje ponuda nije javno i biti će izvršeno u prisustvu članova stručnog Povjerenstva Naručitelja.

**6.2. Izmjena ponude i odustajanje od ponude**

Ponuditelj može do isteka roka za dostavu ponuda mijenjati svoju ponudu ili od nje odustati.

Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku

**6.3. Rok za donošenje odluke o odabiru**

Rok za donošenje odluke o odabiru je 20 ( dvadeset ) dana od isteka roka za dostavu ponuda.

Na osnovu rezultata pregleda i ocjene ponude od strane stručnog povjerenstva, naručitelj odabire najpovoljniju ponudu, u roku od najduže 20 dana od dana isteka roka za dostavu ponuda.

Naručitelj dostavlja Odluku o odabiru zajedno sa preslikom Zapisnika o pregledu i ocjeni ponuda, svakom ponuditelju putem e-mail-a (elektroničke pošte), telefaksom ili preporučene poštanske pošiljke s povratnicom. Pisanu obavijest o rezultatima nabave, Naručitelj će dostaviti ponuditeljima u roku najduljem od 20 dana od dana isteka roka za dostavu ponuda

**6.4. Rok, način i uvjeti plaćanja**

Rok plaćanja : Naručitelj se obvezuje izvršiti plaćanje za izvršenu uslugu temeljem ispostavljenog elektroničkog računa u roku od 30 dana od dana nastanka DVO-a.

Ponuditelj je obvezan na ispostavljenom računu navesti podatak o broju ugovora o javnoj nabavi na temelju kojega je izvršena usluga .

Elektronički račun se dostavlja na adresu [protokol@scst.hr](mailto:protokol@scst.hr)

Način plaćanja: Plaćanje se obavlja doznakom na IBAN račun ponuditelja

Predujam isključen, kao i traženje sredstava osiguranja plaćanja

**6.5. Ostalo**

U ovom postupku nabave nije dozvoljeno podugovaranje ni zajednica ponuditelja.

Naručitelj zadržava pravo poništiti ovaj postupak nabave u bilo kojem trenutku, ukoliko za isto bude postojao valjani razlog.

PRILOG I Ponudbeni list

PREDMET NABAVE – **USLUGE ČIŠĆENJA VENTILACIJSKIH OTVORA i KUHINJSKIH NAPA**

Planirano razdoblje sklapanja ugovora je 24 mj.(2025. – 2027. god).

|  |  |
| --- | --- |
| Naručitelj: | Sveučilište u Splitu  Studentski Centar Split, Cvite Fiskovića 3, Split  OIB: 25975412650 |
| Evidencijski broj nabave: | 229/2025 , iz Plana nabave za 2025. |

**Podaci o ponuditelju:**

|  |  |
| --- | --- |
| Naziv ponuditelja |  |
| OIB[[1]](#footnote-1): |  |
| Adresa sjedišta  (broj pošte i mjesto, ulica i kućni broj): |  |
| Adresa za dostavu pošte  (broj pošte i mjesto, ulica i kućni broj): |  |
| IBAN račun / Poslovna banka: |  |
| Gospodarski subjekt u sustavu PDV-a | DA / NE *(zaokružiti odgovarajuće)* |
| Broj telefona: |  |
| Broj telefaksa: |  |
| Adresa e-pošte: |  |
| Ime, prezime i funkcija osoba/e za potpisivanje ugovora |  |
| Ime, prezime i funkcija osobe za kontakt: |  |
| **Cijena ponude u EUR (bez PDV-a) :** |  |
| **Pripadajući PDV u EUR :** |  |
| **Ukupna cijena ponude (sa PDV-om) u EUR :** |  |
| Rok valjanosti ponude |  |
| Rok plaćanja: | *30 dana* |
| Datum ponude: |  |
| Za Ponuditelja:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  M.P. *Ime i prezime, funkcija ovlaštene osobe*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Potpis ovlaštene osobe* | |

* Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a, ostavlja se prazno.

Prilog III / IZJAVA O RASPOLAGANJU

**PREDMET NABAVE**: USLUGE ČIŠĆENJA VENTILACIJSKIH OTVORA, KUHINJSKIH NAPA

**EVIDENCIJSKI BROJ NABAVE**: 229/2025

**IZJAVA O RASPOLAGANJU INSPEKCIJSKIM ROBOTOM S DIGITALNOM KAMEROM**

Kojom izjavljujem da raspolažem inspekcijskim robotom s digitalnom kamerom koji vrši snimak stanja nakon obavljenog čišćenja kuhinjskih napa te projicira sliku na monitor. Sve viđeno se bilježi na hard disk te predaje stranci na uvid.. Po izvršetku obavljenih radova dostavlja se Izvještaj o izvršenim radovima ovlaštenoj osobi Naručitelja.

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mjesto i datum potpisa Potpis I pečat ovlaštene osobe gospodarskog subjekta

1. Ili nacionalni identifikacijski broj prema zemlji sjedišta gospodarskog subjekta, ako je primjenjivo [↑](#footnote-ref-1)